KRAAM…Natuurlik: Geboorte Twee: 'Induced' | goeienuusloli
Goeienuusloli praat KRAAM…Natuurlik: Geboorte Twee
En toe wou ek mos 'n tuisgeboorte hê. Wie dan anders om te vra as my vorige vroedvrou? Wat dan anders om te doen as WATERGEBOORTE?….en ons is weg om te beplan.
Gelukkig om te hoor dat die ouer dame nog praktiseer…is ek na haar toe vir al my ondersoeke, scans ens ens. Ek het nie weer klasse geloop nie …vir wat, nê? Dié klasse help in elkgeval niks nie, want mens vergeet als wat jy geleer het! 😆
Al die nodige voorsorg maatreëls is getref. Vir tuisgeboortes:
huur van waterpoel ( soos opblaas swembadjie)
huur van suurstof, masker ens. ( vir noodgevalle)
verpligte ondersoek by gynea van 'n hospitaal/kliniek 5-10 km van jou woning ( om te sien of jy medies gesond is om by die huis te kraam, asook indien iets sou fout gaan, dan is jy naby)
En siedaar….ek gaan by die huis kraam!!! (Terloops, die gewone huis het minder kieme as enige hospitaal.)
6:00 uur die oggend, bars daar 'n prop uit my lyf. Ek het dit hoor 'pop'. MMh? Ek het dit nog nooit gehoor nie. Ek bel my vroedvrou…
"Mmh, dit klink of jou water gebreek het…bel my as jou krampe begin" (Wat? My baba is eers due in drie weke? ! (Ja, baba nommer twee was drie weke vroeg. Onthou nou, as ek by 'n gynea was, het hy my al 8:00 uur oop gesny. Dit is baie belangrik om hier te noem vir die leser wat swanger is : an Estimated Due Date, is net dit. 'n Estimasie. Ek hou van medici en wat dit als vir die mensdom verrig. Ongelukkig, omdat die masjiene so fyn getune is, kan ons vrouens verwag dat as die masjien sê, my baba kom Woensdag, dan moet hy/sy Woensdag kom…. UH, nee…maar die dokter sal jou ook oortuig dat daai baba moet uit, omdat die masjien so sê. Natuurlike geboorte sê: gee dit kans, ons gebruik die masjien om ons te help, nie om ons te oorreed wat volgende moet gebeur nie. )
3:00 uur die middag en geen ander simptome nie. Ek is steeds by die huis, maar die vroedvrou bel om te sê, ek moet inkom vir ondersoek. "Dis nie meer veilig nie, ons sal jou moet induce." (Induce? Ons het dit nie bespreek nie. Waar is my lawyer?…nê?)
En siedaar, ek gaan NIE by die huis kraam NIE….
Induction is seer. Dit veroorsaak dat jou pyne en krampe vinniger kom, met meer oomf…en waar is die epidural?
Maar daar is water…en in die geboortepoel, kraam ek weer later …
7:30 die aand….en die pyn is vergete. Ek is by my volle bewussein om baboetie nommer twee, wat toe baie kleiner is as sy ouboet, 3.36 kg maar nie PREM nie! te verwelkom.
En die goeie slegte nuus? Die vroedvrou verwittig my, dat ek nie huis toe kan gaan nie. Ek moet die aand oorslaap, in die kraam'keisersaal'. Wat gebeur toe daar? In 'n kamer van ses vrouens, is ek die enigste een wat gekraam het…en ek is WAKKER, en ek wil my baba by my hê!
Die ander is uit gezonk, en die een kla: "Can you ask that lady to take her baby outside. I'm trying to sleep!"
Bevallings duur: van oggend tot aand 14 ure met induction.
Vroedvrou ontslaan my die volgende oggend en besoek my tuis vir die volgende week. Baboetie het effens jaundice, en ons behandel hom deur sy kleertjies uit te trek en hom in die son te laat bak. (Ek het mos gesê, dis natuurlike geboorte 😉
Vertel ons gerus, of het ek jou al oortuig: Daar's iets fout as vrouens nie meer normaal kan kraam nie! Wat dink jy is dit? …ek is seker jy kan afraai wat ek dink…..
4 comments on "KRAAM…Natuurlik: Geboorte Twee: 'Induced'"
Dit is die dokters wat dit geriefliker wil hê, vir hulleself
Maar dan, ek onthou my kraamproses as bitter traumaties, en ek was by my dogter se 'gerieflike nie-self-gekraam' geboorte. Sy het heeltyd gelag en gesels.
Ja liewe Maankind, elke vrou se geboorte ervaring is uniek, en ek weet dit gaan gepaard met trauma vir die meeste van ons. Maar weet jy, as juffrou en mamma het ek net van 2 vroue geweet wat normaal gekraam het, en mens hoor by die dag nog minder daarvan, amper asof dit 'nie meer moontlik is' nie! Ek hoop my skrywe kan iemand inspireer, want ek is net'n normale vrou, met 'n taamlike goeie ervaring om te deel!
Hou so aan! Dis great!
This entry was posted on September 9, 2012 by Loli Pretorius in Ek is so gebore!,Vrouens and tagged bevalling, Dokter, induce, kraam, krampe, natuurlik, noodgeval, ondersoek, opblaasswembad, scan, suurstof, tuisgeboorte, twee, vroedvrou, watergeboorte, zonk.